

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

**UPRAVNI ODJEL ZA OPĆU UPRAVU I**

 **IMOVINSKO-PRAVNE POSLOVE**

KLASA: UP/I-943-04/20-01/308

URBROJ:2140/01-14-6-20-11

Zlatar, 09. rujna 2020.

 Upravni odjel za opću upravu i imovinsko-pravne poslove Krapinsko-zagorske županije, temeljem članka 34. stavak 1. Zakona o općem upravnom postupku („Narodne novine“ br. 47/09) u predmetu potpunog izvlaštenja nekretnine označene sa zk.čbr. 2760/2 (k.č.br. 2760/2) pod novom oznakom **k.č.br. 2760/5 k.o. Zlatar,** po prijedlogu Hrvatskih cesta d.o.o., Zagreb, Vončinina 3, zastupanih po odvjetnicima Ivici Plavetiću, Tomislavu Kneževiću i Nataliji Kriković iz Zajedničkog odvjetničkog ureda Plavetić-Knežević-Kriković iz Čakovca, R. Boškovića 28 a radi rekonstrukcije DC 29 Mače-Marija Bistrica od km 12+458 do km 27+520, FAZA 3 od km 18+320 do km 20+000, d o n o s i

 **Z A K L J U Č A K**

1. Nepoznatim nasljednicima iza Vere Špoljarec iz Zeline, Majkovec 2/A ( upisana suvlasnica k.č.br. 2760/5 k.o. Zlatar) imenuje se privremeni zastupnik u osobi odvjetnika Josipa Petrovića iz Zlatara, Kaštelska 4.

2. Privremeni zastupnik zastupat će osobe iz točke 1. izreke u postupku potpunog izvlaštenja nekretnine označene sa **k.č.br. 2760/5 k.o. Zlatar**, a radi rekonstrukcije DC 29 Mače -Marija Bistrica, a na prijedlog Hrvatskih cesta d.o.o., Zagreb, Vončinina 3.

3. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

4. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

5. Privremeni zastupnik iz točke 2. izreke ima pravo na nagradu i naknadu troškova ukoliko u roku od 30 dana o dana poduzimanja tražene radnje podnese zahtjev sa priloženim troškovnikom ovom Upravnom odjelu. Troškove zastupanja privremenog zastupnika snosi predlagatelj postupka izvlaštenja, Hrvatske ceste d.o.o., Zagreb, Vončinina 3.

 **O b r a z l o ž e n j e**

Kod ovog Upravnog odjela vodi se postupak potpunog izvlaštenjadijela zk.č.br. 2760/2 (k.č.br. 2760/2) k.o. Zlatar **pod novom oznakom k.č.br. 2760/5 k.o. Zlatar**, upisana u z.k.ul. 314 k.o. Zlatar na ime suvlasnika Špoljarec Vere iz Zeline, Majkovec 2/A u 2/3 dijela i Sambolek Vesne iz Markušbrijega 127 E u 1/3 dijela i Pl.502 k.o. Zlatar na ime suposjednika Jakopec Bernardica, Zlatar Bistrica, V. Nazora 30 i Jakopec Mladen, Zlatar Bistrica, V. Nazora 36, **u površini od 29 m2**, po prijedlogu Hrvatskih cesta d.o.o., Zagreb, Vončinina 3, radi rekonstrukcije DC 29 Mače-Marija Bistrica.

***Navedeni prijedlog se u Uredu državne uprave u Krapinsko-zagorskoj županiji vodio pod oznakom KLASA:UP/I-943-04/19-01/108, 01. siječnja 2020. godine predmet je, uslijed povjeravanja poslova državne uprave, preuzela Krapinsko-zagorska županija te se dalje vodi pod klasom iz zaglavlja.***

 Postupajući po naprijed navedenom prijedlogu ovaj Upravni odjel je sukladno čl. 42. Zakona o izvlaštenju i određivanju naknade zakazao usmenu raspravu na koju je pozvao upisane suvlasnike i posjednika predmetne nekretnine te Korisnika izvlaštenja. Otpremljena pošta za Veru Špoljarec iz Zeline, Majkovec 2/A se vratila s naznakom „umrla“. Uvidom u službene evidencije koje se vode kod ovog Upravnog odjela utvrđeno je da je imenovana umrla dana 10. rujna 2019. godine. Slijedom navedenog da 19. veljače 2020. godine zatraženo rješenje o nasljeđivanju iza imenovane, a koje do danas nije dostavljeno u spis.

 Člankom 12. Zakona o izvlaštenju i određivanju naknade propisano je da su poslovi izvlaštenja **od interesa za Republiku Hrvatsku**, a postupci izvlaštenja **hitni postupci**.

Člankom 34. Zakona o općem upravnom postupku propisano je postavljenje privremenog zastupnika stranci koja nema zakonskog zastupnika, stranci čije je prebivalište, boravište ili sjedište nije poznato, zatim stranci čiji su identitet i adresa poznati ali se ne nalazi na području RH, a nema osobu ovlaštenu za zastupanje, te nepoznatoj osobi.

Slijedom navedenog ovaj Upravni odjel zbog hitnosti postupka uz primjenu članka 34. Zakona o općem upravnom postupku donio je odluku kao u dispozitivu.

Odredbom članka 162 Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku, a odredbom članka 38. stavak 1. Zakona o izvlaštenju i određivanju naknade propisano je da troškove postupka izvlaštenja snosi korisnik izvlaštenja.

 Uputa o pravnom lijeku:

Protiv ovog zaključka ne može se izjaviti žalba.

 Samostalna upravna referentica

 za imovinsko-pravne poslove

 Anita Frigan, dipl. iur.

DOSTAVITI:

1. Odvjetnik Tomislav Knežević,

Novi Marof, Zagrebačka 14

2.Odvjetnik Josip Petrović,

Zlatar, Kaštelska 4

3. Oglasna ploča

4. Mrežne stranice Krapinsko-zagorske županije

5. Spis predmeta